section_heading: Radnja
paragraph_text: Richard "Richie" Rich Jr. je najbogatiji dječak na svijetu. Njegov otac je milijarder i filantrop, Richard Rich st., a majka mu je Regina Rich. Njegov najbolji prijatelj je odani batler Herbert Cadbury, dok baš i nema prijatelja svojih godina. Kada ode na proslavu ponovnog otvorenja tvrtke "United Tool" vidi djecu kako igraju bejzbol. Međutim, njegov 'zaštitnik' Ferguson ga spriječi i oštro ga povuče, a Cadbury ga ukori govoreći "da će njemu trebati zaštita ako bude tako grub".